กรุงศรีแต่งตั้ง"เคนอิจิ นิชิอิ"คุมโกลบอลมาร์เก็ตส์
กรุงศรีแต่งตั้งประธานคณะเจ้าหน้าที่ด้านโกลบอลมาร์เก็ตส์
26 ม.ค. 2564

กรุงศรี (ธนาคารกรุงศรีอยุธยา จำกัด (มหาชน)) ประกาศแต่งตั้ง นายเคนอิจิ นิชิอิ ดำรงตำแหน่งประธานคณะเจ้าหน้าที่ด้านโกลบอลมาร์เก็ตส์ สืบต่อจากนายตรรก บุนนาค ซึ่งครบวาระการเกษียณอายุ โดยมีผลตั้งแต่วันที่ 1 มกราคม 2564 ที่ผ่านมา
นายนิชิอิมีประสบการณ์ ความรู้และความเชี่ยวชาญทั้งในด้านปริวรรตเงินตราการบริหารจัดการเงินตราต่างประเทศ การลงทุน และธุรกิจโกลบอลมาร์เก็ตส์ โดยก่อนจะมาร่วมงานกับกรุงศรี นายนิชิอิดำรงตำแหน่ง Head of Global Markets Asia &amp; Oceania and Treasurer ที่ MUFG Bank ประเทศสิงคโปร์ ด้วยวิสัยทัศน์ มุมมองด้านธุรกิจระดับโลก และประสบการณ์การทำงานในต่างประเทศ กอปรกับความเชี่ยวชาญในการผสานศักยภาพด้านเครือข่ายของ MUFG Bank ทั่วโลก จะสนับสนุนและนำพาธุรกิจโกลบอลมาร์เก็ตส์ของกรุงศรีก้าวสู่ความสำเร็จที่มั่นคงต่อไป
นายนิชิอิสำเร็จการศึกษาระดับปริญญาตรี สาขาเศรษฐศาสตร์ จาก Keio University ประเทศญี่ปุ่น และมีประสบการณ์การทำงานที่ธนาคารมิตซูบิชิ และ MUFG Bank มากว่า 26 ปี โดยมีโอกาสไปทำงานในต่างประเทศ ได้แก่ สหรัฐอเมริกา อังกฤษ และสิงคโปร์